Alli.Paananen@viitasaari.fi aika 23.10.2007 10:40:48

n~Ctcliö 2 ~.	,. 2007
al) ( ( L-f ' 10)1.
Vastaanottaja:	kirjaamo.om@om.fi
Kopio:
Aihe:	Väl: Viitasaaren kaupunginhallituksen lausunto holhoustoimen edunvalvonnan muuttamisesta. Allekirjoitettu ote postitetaan 26.10.2007

Kaupunginhallitus

22.10.2007

301 §

oikeusministeriö PL 25
00023 Valtioneuvosto

PÖYTÄKIRJANOTE
812 / 333 / 2007
LAUSUNTO HOLHOUSTOIMEN EDUNVALVONTAPALVELUJEN SIIRTÄMISESTÄ VALTION TEHTÄVÄKSI
Oikeusministeriö on pyytänyt Viitasaaren kaupungin lausuntoa luonnoksesta hallituksen esitykseksi, joka koskee holhoustoimen edunvalvontapalvelujen järjestämisestä annetun lain ja holhoustoimesta annetun lain 8 §:n muuttamista. Oikeusaputoimistoille on lähetetty asiasta erillinen lausuntopyyntö.
"Esityksessä ehdotetaan säädettäväksi uusi laki holhoustoimen edunvalvontapalveluiden järjestämisestä. Lailla, joka liittyy kunta- ja palvelurakenneuudistuksen toteuttamiseen, edunvalvontapalveluiden tuottaminen siirrettäisiin kunnilta valtiolle.
Edunvalvontapalveluiden järjestämisen yleinen johto, ohjaus ja valvonta kuuluisivat oikeusministeriölle. Edunvalvontapalveluiden alueellisesta järjestämisestä vastaisivat valtion oikeusaputoimistot. Palveluiden järjestämisellä tarkoitetaan huolehtimista siitä, että holhoustoimesta annetussa laissa tarkoitettuja edunvalvojan tehtäviä varten on saatavissa alueellisesti riittävä määrä edunvalvontapalveluita.

Valtion oikeusaputoimistot huolehtisivat yleensä edunvalvontapalveluiden tuottamisesta. Tätä varten niissä olisi yleisen edunvalvojan virka tai virkoja ja riittävä määrä avustavaa henkilökuntaa. Edunvalvontapalveluita voitaisiin tarvittaessa myös

ostaa julkiselta tai yksityiseltä yhteisöltä.
Henkilökunnalla, joka tämän lain voimaantullessa hoiti päätoimisesti edunvalvontapalveluiden tuottamistehtäviä, olisi laissa säädettävin edellytyksin oikeus tulla suostumuksellaan nimitetyksi saman oikeusapupiirin alueelle perustettavaan oikeusaputoimiston virkaan tai tehtävään.
Lait ehdotetaan tuleviksi voimaan 1.1.2009.
Esityksen tavoitteena on, että edunvalvontapalveluiden tuottaminen siirretään valtion tehtäväksi. Samalla tehdään mandolliseksi, että nykyiset palvelun tuottajat voivat jatkaa tehtävässään, jos niin sovitaan. Tavoitteena on siirron toteuttaminen siten, että laadukkaat palvelut tulevat yhdenvertaisesti kaikkien asukkaiden saataville koko maassa. Siirron yhteydessä turvataan edunvalvontatehtävissä vakinaisesti toimivan henkilökunnan asema."
Oikeusaputoimistoverkostoa suunnitellaan luonnoksen mukaan kehitettäväksi siten, että hallinnollisina yksikköinä toimivien oikeusaputoimistojen määrää vähennetään 50:een. Tarkoituksena luonnoksen mukaan on kuitenkin, että toimipaikkojen määrä säilyisi lähes ennallaan nykyiseen verrattuna.
Kuntien menot vähenevät muutoksen johdosta n. 3,8 milj. euroa vuoden 2006 tasosta.
Ehdotus	Kaupunginjohtaja:
Kaupunginhallitus päättää lausuntonaan todeta luonnoksesta hallituksen esitykseksi, että esitys on hyvä sen turvatessa yleisen edunvalvojan tehtävän ammattimaisen ja päätoimisen hoitamisen riittävin voimavaroin ja alueellisesti tasapuolisesti sekä palvelujen säännöllisen saavutettavuuden edellyttäen, että myös nykyiset oikeusaputoimistojen sivutoimistot säilyvät kunnissa.
Päätös	Kaupunginhallitus: Hyväksyttiin.
Pöytäkirjanotteen otteen oikeaksi todistaa Viitasaarella 23.10.2007
Huom. pöytäkirja on nähtävillä 26.10.2007, jonka jälkeen postitamme allekirjoitetun otteen.
Alli Paananen arkistosihteeri

Tiedoksi	Muutoksenhakukielto
Toimenpiteet	ote + sähköinen ote Oikeusministeriö
Viitasaaren kaupunki Alli M Paananen arkistosihteeri
puh. 014-4597505 fax 014-4597515 Keskitie 10, PL 60 44500 Viitasaari
e-mail alli.paananen@viitasaari.fi